**EGYÜTTMŰKÖDÉSI MEGÁLLAPODÁS**

1. **számú módosítása**

Mely létrejött egyrészről

**Szervezet neve: Bátaszék Város Önkormányzata**

Székhely: 7140 Bátaszék, Szabadság u. 4.

Azonosító szám: 733304

Adószám: 15733304-2-17

Képviselője: dr. Bozsolik Róbert Zsolt polgármester

Számlavezető pénzintézet: OTP Bank

Számlaszám: 11746005-15414076-00000000

másrészről

**Szervezet neve: Báta Község Önkormányzata**

Székhely: 7149 Báta, Fő u. 147.

Azonosító szám: 733294

Adószám: 15733294-2-17

Képviselője: Huszárné Lukács Rozália Anna

Számlavezető pénzintézet: OTP Bank

Számlaszám: 11746005-15414052-00000000

(együtt: „ **Szerződő** **Felek**”) között az alulírott napon és helyen az alábbi feltételekkel:

**1. Előzmények**

A **KEHOP-2.2.2-15-2015-00024 Konzorcium** (a továbbiakban: Konzorcium) a Környezeti és Energiahatékonysági Operatív Program (a továbbiakban: KEHOP) a KEHOP-2.2.2 tárgyú felhívására KEHOP-2.2.2-15-2015-00024 azonosító számon regisztrált támogatási kérelmet nyújtott be, amelyet a KEHOP Irányító Hatósága (a továbbiakban: Támogató) a 2015. november 26. kelt, IKT-2015-106-I1-00000313 iktatószámú támogató levél szerint támogatásban részesített. A projekt címe: **Bátaszék szennyvíztelep fejlesztése, Bátaszék, Báta szennyvízcsatornázás befejezése** (a továbbiakban: Projekt), melynek megvalósítására a Támogató támogatási szerződést kötött a Konzorciummal.

A Projekt megvalósítására a Konzorcium tagjai (az NFP Nemzeti Fejlesztési Programiroda Nonprofit Korlátolt Felelősségű Társaság, mint Konzorciumvezető valamint Bátaszék Város Önkormányzata és Báta Község Önkormányzata, mint a Projekt Végső kedvezményezettjei) 2016. április 21-én konzorciumi együttműködési megállapodást kötöttek (a továbbiakban: Konzorciumi Megállapodás).

A Konzorciumi Megállapodás 2. pontjának utolsó bekezdésében foglaltak szerint a Végső kedvezményezettek a Konzorciumi Megállapodás mellékletét képező külön megállapodásban rendezik a vagyonmegosztás és a gesztor település kijelölésének kérdéseit, melyre vonatkozóan Szerződő felek az Együttműködési megállapodást 2016. május 20. napján megkötötték.

**2. Módosítás**

Szerződő felek az Együttműködési megállapodás **3. pontját** („A Projekt eredményeképpen létrejövő vagyon megosztása”) az alábbiak szerint kiegészítik (a módosítást ***vastag, dőlt*** betű jelzi):

Bátaszék Város Önkormányzata és Báta Község Önkormányzata megállapodnak, hogy a Projekt eredményeképpen létrejövő vagyont 62-38 arányban osztják meg egymás között (Bátaszék 62% - Báta 38%).

***Szerződő felek rögzítik, hogy a Projekt eredményeképpen létrejövő vagyont úgy kell megosztani, hogy a Bátaszék város közigazgatási területéhez tartozó vagyon Bátaszék Város Önkormányzatát, a Báta község közigazgatási területén található vagyon pedig Báta Község Önkormányzatát illeti, míg az így fennmaradó vagyonelemeket úgy kell megosztani, hogy a Projekt eredményeként létrejövő teljes vagyon 62%-a Bátaszék Város Önkormányzata, míg 38%-a Báta Község Önkormányzata tulajdonába kerüljön. A vagyonfelosztás műszaki tartalma a kiviteli tervek alapján a beruházás lezárásával egyidejűleg kerül meghatározásra a fenti arányok figyelembevételével.***

**3. Záró rendelkezések**

Az eredeti együttműködési megállapodás módosítással nem érintett részei változatlan formában hatályban maradnak.

Szerződő felek képviseletében aláíró személyek kijelentik, hogy jogosultak a megállapodás megkötésére és aláírására.

Szerződő felek a megállapodást átolvasták és közös értelmezés után, mint akaratukkal mindenben egyezőt aláírták.

Bátaszék, 2017. szeptember

**Bátaszék Város Önkormányzata Báta Község Önkormányzata**

Dr. Bozsolik Róbert Huszárné Lukács Rozália Anna

polgármester polgármester